**Výzva na predkladanie ponúk**

Zákazka od 10 000 Eur vrátane v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 - 2020.

(ďalej len „Usmernenie“)

1. **Identifikácia obstarávateľa:**

Názov organizácie: Poľnohospodárske družstvo POHRONIE ZELIEZOVCE

Adresa organizácie: 93701 ŽELIEZOVCE, Kpt. Nálepku 889/67

IČO: 00195405

IČ DPH: 2020404331

Internetová adresa: pdpohronie@nextra.sk

1. **Názov predmetu zákazky:** Nákup rozmetadla priemyselných hnojív
2. **Druh zákazky:** tovar

1. **Opis predmetu zákazky:**

Predmetom zákazky je dodávka a zaškolenie stroja.

Predmet zákazky je podrobne definovaný v Prílohe č. 1 tejto Výzvy.

1. **Predpokladaná hodnota zákazky v EUR bez DPH:**

**21 909,75**  určená v súlade s Usmernením.

1. **Možnosť rozdelenia cenovej ponuky:**

Cenovú ponuku nemožno rozdeliť. Uchádzač predloží ponuku v celom rozsahu predmetu zákazky vypracovanú v súlade s touto Výzvou a jej prílohami.

1. **Obchodné podmienky – miesto, lehota dodania a lehota viazanosti :**

Sú uvedené v Súťažných podkladoch v prílohe č. 2 tejto Výzvy.

**Miesto dodania predmetu zákazky:** Želiezovce, Kpt. Nálepku 889/67

**Lehota viazanosti ponúk je desať mesiacov po uzatvorení výzvy - do 4.6.2023.**

**Lehota dodania**: do 30 (slovom: tridsať) dní odo dňa účinnosti Zmluvy

1. **Hlavné podmienky financovania a platobné dojednania**

Predmet zákazky bude financovaný z prostriedkov obstarávateľa. Obstarávateľ neposkytuje preddavky ani zálohu.

1. **Podmienky účasti**

Obstarávateľ neuzavrie zmluvu s uchádzačom, ktorý nespĺňa podmienky účasti podľa článku 6, bodu 5, písmena e), Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020.

**Preukázanie splnenia podmienok účasti týkajúcich sa osobného postavenia**

- doklad o oprávnení dodávať tovar, uskutočňovať stavebné práce alebo poskytovať službu;

Preukazuje Výpisom z Obchodného registra - fotokópia

- doklad o tom, nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

Preukazuje doloženým potvrdením príslušného súdu nie starším ako tri mesiace – originál alebo overená fotokópia.

- doklad o tom, že neporušil v predchádzajúcich 3 rokoch od vyhlásenia Výzvy na predloženie cenovej ponuky zákaz nelegálnej práce a nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov,

Preukazuje potvrdením príslušného inšpektorátu práce - originál alebo overená fotokópia.

- doklad o tom, že jeho štatutárny orgán, člen štatutárneho orgánu, člen dozornej rady, ani prokurista nie sú právoplatne odsúdení za trestný čin podvodu, za trestný čin korupcie, za trestný čin poškodzovania finančných záujmov EÚ, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe, trestné činy súvisiace s terorizmom alebo spojené s teroristickými aktivitami, využívanie detskej práce alebo iných foriem obchodovania s ľuďmi).

Preukazuje doloženým výpisom z registra trestov nie starším ako tri mesiace - originál alebo overená fotokópia.

Dodávateľ môže predbežne nahradiť doklad o oprávnení dodávať tovar, uskutočňovať stavebné práce alebo poskytovať službu; doklad o tom, že na jeho majetok nie je vyhlásený konkurz, nie je v reštrukturalizácii, nie je v likvidácii; doklado tom, že neporušil v predchádzajúcich 3 rokoch od vyhlásenia Výzvy na predloženie cenovej ponuky zákaz nelegálnej práce a nelegálneho zamestnávania a doklad o tom, že jeho štatutárny orgán, člen štatutárneho orgánu, člen dozornej rady, ani prokurista nie sú právoplatne odsúdeníza vyššie vymenované trestné činy **čestným vyhlásením alebo vyhlásením o tom, že je zaregistrovaný sa v zozname hospodárskych subjektov s platnou registráciou vedeným Úradom pre verejné obstarávanie (ďalej len „ÚVO“).**

Splnenie podmienky účasti dokumenty registrované v informačných systémoch verejnej správy si obstarávateľ overí prostredníctvom verejne sprístupnených regitrov na webovom sídle [www.orsr.sk](http://www.orsr.sk), resp. [www.uvo.gov.sk](http://www.uvo.gov.sk).

Obstarávateľ je povinný overiť a zdokladovať preukázanie splnenia podmienok osobného postavenia u všetkých potenciálnych dodávateľov (napr. v zozname hospodárskych subjektov vedeným ÚVO, cez Zoznam fyzických osôb a právnických osôb, ktoré porušili zákaz nelegálneho zamestnávania, v obchodnom/živnostenskom registri, náhľadom do Registra osôb so zákazom na stránke ÚVO a pod.). Ak si obstarávateľ - prijímateľ túto povinnosť overenia podmienok osobného postavenia u všetkých potenciálnych dodávateľov nesplní, poskytovateľ uplatní sankcie podľa Katalógu sankcií v platnom znení.

Uvedené sa nevzťahuje na vyhlásenie, ktoré je súčasťou povinných dokumentov registrovaných dodávateľov v zozname hospodárskych subjektov vedených ÚVO za predpokladu, že víťazný dodávateľ je v ňom registrovaný a jeho registrácia je platná.

**Preukázanie splnenia podmienok účasti týkajúcich sa finančného a ekonomického postavenia**

Splnenie podmienkyfinančného a ekonomického postavenia – preukazuje prehľadom o celkovom dosiahnutom obrate v oblasti, ktorej sa predmet zákazky týka za posledné tri hospodárske roky.

Preukazuje fotokópiami Výkazov ziskov a strát z riadku 01 Čistý obrat (časť účt. tr. 6 podľa zákona) číslo dokladu (Úč POD 2 – 01) za posledné tri roky pred vyhlásením výzvy.

Predloží za za posledné tri roky vypísaný obrat z Výkazu ziskov a strát- riadok č 01. V prípade, že nemá povinnosť zo zákona tento riadok vo Výkaze ziskov a strát uvádzať, tento do Výkazu doplní a doloží k cenovej ponuke.

Minimálna požadovaná úroveň štandardov – priemerná výška obratu za posledné tri roky musí byť minimálne 400 000 EUR

**Preukázanie splnenia podmienok účasti týkajúcich sa technickej alebo odbornej spôsobilosti**

Splnenie podmienky technickej alebo odbornej spôsobilosti deklaruje doložením referencií -

zoznam dodávok tovaru alebo poskytnutých služieb za predchádzajúce tri roky pred vyhlásením výzvy v minimálnom kumulatívnom finančnom objeme 50 000 EUR (päťdesiattisíc eur) s uvedením cien, lehôt dodania a odberateľov, pričom zoznam musí byť doplnený potvrdením o uspokojivom dodaní tovaru a zhodnotení dodávok podľa obchodných podmienok.

Minimálna požadovaná úroveň štandardov – doloží minimáne 3 referencie o dodávkach podobného charakteru jako je predmet zákazky v  celkovej hodmote minimálne 50 000 EUR

Dodávateľ môže predbežne nahradiť doklady týkajúce sa preukázania splnenia podmienok účasti týkajúce sa finančného, ekonomického postavenia a  technickej alebo odbornej spôsobilosti **čestným vyhlásením, že požadované podmienky spĺňa**.

Na požiadanie obstarávateľa potenciálny dodávateľ všetky doklady nahradené čestným vyhlásením obstarávateľovi poskytne v lehote **desiatich pracovných dní od požiadania**, pričom doklady nesmú byť staršie ako 3 mesiace od vyhlásenia Výzvy na predkladanie cenovej ponuky.

1. **Náležitosti ponuky**

Uchádzačom predložená ponuka musí obsahovať naskenované nasledovné doklady a dokumenty (odporúčaný formát je „PDF“) :

1. doklady týkajúce sa preukázania splnenia podmienok účasti týkajúce sa osobného postavenia.
2. doklady týkajúce sa preukázania splnenia podmienok účasti týkajúcich sa finančného a ekonomického postavenia
3. doklady týkajúce sa preukázania splnenia podmienok účasti týkajúce sa technickej alebo odbornej spôsobilosti

V prípade potreby objasnenia informácií uvedených v tejto Výzve a jej príloh alebo v iných dokumentoch poskytnutých obstarávateľom v lehote na predkladanie ponúk, môže ktorýkoľvek zo záujemcov požiadať o ich vysvetlenie prostredníctvom JOSEPHINE webovej aplikácie na doméne https://josephine.proebiz.com.

1. **Spôsob určenia ceny**

Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojej ceny zahrnie všetky náklady spojené s plnením predmetu zákazky. Uchádzač predloží cenovú ponuku v súlade so Súťažnými podkladmi s prílohou č. 2 tejto Výzvy.

Uchádzačom navrhované ceny uvedené v ponuke budú vyjadrené v mene: EUR.

Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, uchádzač upozorní.

V prípade, ak je uchádzač identifikovaný pre DPH v inom členskom štáte EÚ alebo je zahraničnou osobou z tretieho štátu, tento uchádzač si nebude fakturovať DPH. Vo svojej ponuke na plnenie kritérií uvedie príslušnú sadzbu a výšku DPH podľa zákona č. 222/2004 Z.z. v znení platnom ku dňu uplynutia lehoty na predkladanie ponúk a cenu vrátane DPH. Verejný obstarávateľ je zdaniteľnou osobou a v tomto prípade bude povinný odviesť DPH v SR podľa zákona č. 222/2004 Z.z.

Všetky vkladané hodnoty musia byť zaokrúhlené na dve desatinné miestaa nesmú byť vyjadrené záporným číslom.

1. **Lehota, miesto a spôsob predkladania ponúk**

Uchádzači predložia svoje ponuky elektronicky prostredníctvom systému Josephine.

Lehota na predkladanie ponúk je stanovená do: 2.8.2022, 12:00 hod.

Prípadné predĺženie lehoty na predkladanie ponúk bude uchádzačom dostatočne vopred oznámené formou mailovej komunikácie.

Uchádzač môže predloženú ponuku vziať späť do uplynutia lehoty na predkladanie ponúk.

1. **Kritériá na vyhodnotenie ponúk a pravidlá ich uplatnenia**

Obstarávateľ vyhodnotí predložené ponuky podľa nasledovného kritéria:

**Najnižšia celková cena za celý predmet zákazky v EUR bez  DPH.**

Pravidlá na uplatnenie kritéria:

Za prvú v poradí bude označená ponuka s najnižšou predloženou celkovou cenou za celý predmet zákazky v EUR bez DPH. Ako druhá v poradí bude označená ponuka s druhou najnižšou celkovou cenou za celý predmet zákazky v EUR bez DPH atď. Poradie ostatných uchádzačov sa určí obdobne.

Splnenie podmienok účasti stanovených v tejto Výzve bude obstarávateľ posudzovať u uchádzača, ktorý sa umiestni na prvom mieste v poradí podľa stanovených kritérií na vyhodnotenie ponúk. Ak dôjde k vylúčeniu uchádzača, vyhodnotí sa následne splnenie podmienok účasti u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti.

Úspešným uchádzačom sa stane uchádzač, ktorého ponuka sa umiestni na prvom mieste v poradí a ktorý splní stanovené podmienky účasti. Ponuky ostatných uchádzačov budú vyhodnotené ako neúspešné.

1. **Uzavretie zmluvy**

Úspešnému uchádzačovi verejný obstarávateľ oznámi, že uspel a uzatvorí s ním zmluvný vzťah.

Neúspešným uchádzačom verejný obstarávateľ zašle informáciu o výsledku vyhodnotenia ponúk s informáciou, že neuspeli a s uvedením dôvodu. Uchádzačom, ktorí predložia svoje ponuky, v prípade neúspešnej ponuky, nevzniká žiadny nárok na úhradu nákladov, ktoré mu vznikli s prípravou a doručením ponuky.

Za predloženie Vašej cenovej ponuky Vám vopred ďakujeme.

V Želiezovciach, dňa: 13.7.2022

PRÍLOHY:

Príloha č. 1 – Špecifikácia - technické údaje rozmetadla priemyseľných hnojív

Príloha č. 2 – Súťažné podklady

Príloha č. 3 – Technické údaje rozmetadla priemyseľných hnojív - vyhodnotenie